TACLOBAN CITY- Waray na suplay hin kuryente yana an ngatanan nga Barangay ha Guiuan ha E. Samar.
Ini an ginkurpirma ni Mayor Sheen Gonzales han makahimangraw han Bombo Radyo Tacloban.
Sumala kan Gonzales, pasado alas 10:00 yana nga gab-e han magdudulom an mao nga lugar.
Kasumpay hini, flashlights ngan mga rechargable lamps an gamit han mga evacuees ha masobra 15 nga evacuation centers.
Dugang pa ni Mayor Gonzales, ginlalauman na nira an pag brownout bisan kun ha kaluyo nga waray maghatag hin abiso an Eastern Samar Electric Cooperative mahitungod han karaot han panahon.
Samtang 24 oras naman nga nagbantay an LGU ha mao nga bungto.
war_Latn war_Latn war_Latn war_Latn war_Latn war_Latn